मैं स्वीकार करती हूँ कि अब से,
अपनी यादों तक मेरी पहुँच मेरे स्थान से तय होगी।
मैं तब बाहरी यादों तक नहीं पहुँच पाऊँगी,
जब मैं लूमन के सिवर्ड बेसमेंट फ़्लोर पर रहूँगी,
ना ही ऊपर आने के बाद अपने काम से जुड़ी यादें याद कर पाऊँगी।
मैं इससे अवगत हूँ कि यह परिवर्तन
विस्तृत है और इसे वापस बदला नहीं जा सकता।
मैं यह निर्णय बिना किसी दबाव के ले रही हूँ।
ठीक है, यह हो गया।
मेरे साथ आइए, कृपया।
तो तुम्हारा काम वाला स्वरूप कुछ घंटों बाद सिवर्ड फ़्लोर पर जागेगा।
पर अगली बार तुम ख़ुद सचेतन आज शाम को होगी,
जब तुम लिफ़्ट में ऊपर जा रही होगी।
ठीक है।
लिफ़्ट में कमर की ऊँचाई पर एक रेलिंग होगी, अगर कहीं तुम्हें चक्कर आ जाए तो।
अरे, यार।
मुझे इसके चेहरे पर उगता सूरज देखना बहुत पसंद है।
पता है यह हर सुबह दूध में तीन कच्चे अंडे डाल कर पीता था।
मैंने सुना है।
उसका पसंदीदा नाश्ता था।
हम यहाँ तुम्हें तैयार करवाएँगे।
- सुप्रभात, लॉरेंस। - सुप्रभात।
कहते हैं इसमें दर्द नहीं होता।
केटामाइन
आराम से बैठो।
अब थोड़ी सी थरथराहट होगी।
लूमन
लूमन विभाजन माइक्रोचिप प्रौद्योगिकी
मैं बाद में ऊपर आकर तुम्हें बता दूँगा कैसा रहा।
माफ़ करना अगर मैं घबरा कर कुछ उल्टा-सीधा कर बैठी।
चिंता मत करो। मैं तुमसे मिलने के लिए बहुत उत्साहित हूँ।
हैलो, हेल्ली।
यह क्या हो रहा है?
तुम्हें देखकर बहुत अच्छा लगा।
तुम्हारा अनुकूलन बहुत मज़ेदार रहा।
मैं कहाँ हूँ?
तो, कभी-कभी जब कोई नया कर्मचारी विभाजित हिस्से से सामंजस्य बिठा रहा होता है,
हम उनकी मदद करने के लिए उन्हें यहाँ सीढ़ियों के पास ले आते हैं,
ताकि वे इस बदलाव को सहज तौर पर अनुभव कर सकें।
अरे, नहीं। क्या मैं जाने की कोशिश कर रही हूँ?
नहीं, नहीं।
यह सब इस प्रक्रिया का हिस्सा है।
अगर तुम घूम कर वापस अंदर जाना चाहती हो, तो बात वहीं ख़त्म हो जाएगी।
हैलो, कैसी हो।
- यह सब क्या है? - सब ठीक है।
कोई समस्या नहीं है।
दोबारा करके देखना चाहोगी?
शायद थोड़ा जोश से?
हैलो।
मैं सीढ़ियों के पास हूँ।
ठीक चल रहा है।
नहीं, वह…
लानत है!
नहीं, मैं तुम्हें वापस फ़ोन करता हूँ।
वाह।
तुम काफ़ी जिज्ञासु किस्म की हो।
मैं वहाँ अंदर नहीं जाना चाहती, है ना?
तुम सीख रही हो कि तुम ऐसा चाहती हो।
अरे, जब हमने सुना कि तुम यहाँ आ रही हो, वह एक चमत्कार की तरह था।
तुम कमाल का काम कर रही हो।
हैलो, पुराने कर्मचारी!
एक दिन बीत गया।
सेवरन्स
लूमन वरिष्ठ रिफ़ाइनर सुबह की जाँच सूची
शौचालय में साबुन डिस्पेंसर फिर से भरो।
किएर ईगन के चित्र को मान दो। आत्म मूल्यांकन करो: क्या आज मैं नेतृत्व कर सकता हूँ?
लूमन रवांडन कॉफ़ी पाउडर
अनुपालन पुस्तिका
मार्क एस - ऐलनटाउन
हैलो।
तो अब कल हो गया है?
हाँ।
आज सोमवार है।
- एक सप्ताहांत यूँ ही ख़त्म हो गया? - हाँ।
मुझे लग ही नहीं रहा कि मैं गई भी थी।
हाँ, यहाँ पर रातें और सप्ताहांत ऐसे ही लगते हैं।
जैसे कुछ हुआ ही नहीं?
ख़ैर, उसकी आदत पड़ जाती है।
मतलब, मुझे पता चला है नींद के प्रभावों पर ध्यान देना अच्छा रहता है
चूँकि हम वास्तव में सोना अनुभव नहीं कर पाते।
आप स्वयं में एक नई ऊर्जा या ख़ुशी अनुभव कर सकते हैं।
कंधों का तनाव कम हो सकता है। ज़्यादा फुरतीला महसूस कर सकते हैं।
तो अब 9 बज कर 5 मिनट हो गए हैं?
हाँ, वे सबको बारी-बारी से प्रवेश करवाते हैं ताकि हम बाहर न मिल पाएँ।
लगता है यह ज़रूरी है।
तो मुझे लगता है हम लोग दोस्त नहीं हैं।
ऐसा ही लगता है।
मेरी मौजूदा फ़ाइल का नाम है "टमवॉटर"…
लूमन परिवार में स्वागत है
…जो मैंने लगभग 11 सप्ताह पहले शुरू की थी।
"टमवॉटर।" पूरा एक शब्द है।
क्या मुझे ये चीज़ें लिख लेनी चाहिए?
- नहीं। - मैंने इसे 96 प्रतिशत छाँट लिया है,
जिसका मतलब है मैंने पाँच में से चार श्रेणियों के प्रोत्साहन प्राप्त कर लिए हैं,
जिसमें वे रबर और फ़िंगर ट्रैप शामिल हैं जो तुम्हें यहाँ दिखाई दे रहे हैं।
पाँचवी श्रेणी 100 प्रतिशत पर होती है। उससे तुम्हें एक हास्य-चित्र मिलता है।
तुम देखोगी मैंने उस संदर्भ में शर्मिंदगी की हद तक दौलत इकट्ठी कर ली है।
- वाह। - सही है।
इनमें से हर एक का मतलब? सफलतापूर्वक ख़त्म की गई फ़ाइल।
तो यह सबसे बड़ा पुरस्कार है?
प्रतिशत के हिसाब से, हाँ।
पर अगर तिमाही के अंत तक हमने अपने अंक पूरे कर लिए,
तो हममें से एक को तिमाही का सर्वश्रेष्ठ रिफ़ाइनर घोषित किया जाता है,
और इस उपलब्धि से तुम एक वॉफ़ल पार्टी अर्जित करते हो।
माफ़ करना, यह वॉफ़ल पार्टी क्या है?
अच्छा, अब बस करो।
इस तिमाही में मेरा पुरस्कार पक्का है, तो तुम अपनी ज़्यादा आशा मत जगाओ।
मार्क को वह क्रिस्टल का सिर वाला घन क्यों मिला है?
वह कोई पुरस्कार नहीं है, वह तो उन्होंने उसे ऐसे ही दिया है।
हेल्ली, तुम यह कन्सोल ऑन कर दोगी?
ठीक है।
वह… माफ़ करना।
सिएना
मार्क, दख़ल देने के लिए माफ़ी चाहता हूँ। मुझे पता है तुम हेल्ली को प्रशिक्षण दे रहे हो।
मैंने अभी देखा तुमने मेज़ों से सभी समूह तस्वीरें हटा दी हैं।
हाँ। हम आज हेल्ली की पार्टी पर नई तस्वीरें खींचने वाले हैं।
अच्छा, यह सिएना फ़ाइल है।
यह सारा डेटा जो तुम देख रही हो,
यह चार में से एक आवश्यक वर्ग में आता है।
और हम हर कोड वाले वाक्य का समूह बनाते हैं
और फिर उसे बराबर-बराबर पाँच डिजिटल बकेट में बाँट देते हैं।
पार्टी।
पहले इसके साथ थोड़ा खेलो। तीरों के चिह्न इस्तेमाल करो।
मुझे सच में लगता है जब तक नई तस्वीरें नहीं आ जातीं, पुरानी तस्वीरों को
मेज़ पर ही रहना होता है।
अच्छा।
- क्या इसका मेरे लिए कोई मतलब होना चाहिए? - नहीं।
नहीं, सारा डेटा ऊपर से पूरा कोड होकर आता है।
तो फिर मैं उसे वर्गीकृत कैसे करूँगी?
क्या?
नंबरों का हर वर्ग ऐसे क्रम में आता है कि रिफ़ाइनर में
एक भावनात्मक प्रतिक्रिया जगाए।
तो, उदाहरण स्वरूप, वर्ग एक के नंबर, देखने पर एक ख़ास तरह से महसूस होते हैं।
वे थोड़े से परेशान करने वाले, डरावने होंगे।
डरावने?
मैं समझता हूँ।
तो मेरा काम है इस स्प्रैडशीट को स्क्रोल करना
और ऐसे नंबर ढूँढना जो डरावने हैं?
यह मूर्खतापूर्ण लगता है और मार्क ने इसे मूर्ख तरह से कहा है।
क्या वे नंबर ख़ून से भरे हैं? कुछ अलापते हैं?
यह तब तक समझ नहीं आता जब तक दिख नहीं जाता और इसे दिखने में कुछ समय लगता है।
अरे, मार्क। मैंने अभी समूह तस्वीरें बदलने के बारे में
पुस्तिका में दिए गए निर्देशों का प्रिंट आउट लिया है।
अच्छा होगा, जब भी तुम्हें थोड़ा समय मिले इसे पढ़ लेना।
- धन्यवाद। - माफ़ करना।
क्या मैं यहाँ फँस गई हूँ?
किस तरह से?
जैसे कि अगर मुझे लगा कि मुझे यह काम पसंद नहीं आया और मैं इसे छोड़ना चाहूँ, तो क्या छोड़ पाऊँगी?
देखो।
अगर तुम सच में नाख़ुश हुईं,
तुम अपने बाहरी स्वरूप को पुनर्विचार करने के लिए इस्तीफे का आवेदन दे सकती हो।
और उसकी स्वीकृति मिलने के लिए शुभकामनाएँ।
हाँ, वे ज़्यादातर अस्वीकार ही किए जाते हैं। साथ ही, वह…
क्या?
चूँकि तुम्हारे इस बोधात्मक स्वरूप का अस्तित्व केवल लूमन में है,
नौकरी छोड़ने से तुम्हारे जीवन का अंत हो जाएगा।
मेरा मतलब, जितना तुम इसके बारे में जानती हो।
हैलो, रिफ़ाइनर्स।
बढ़िया। खरबूजा आया है।
हैलो, श्री मिलचिक।
हेल्ली, स्वागत है।
मैं यह देखकर उत्साहित हूँ कि तुम सबके साथ अभी से हिल-मिल गई हो।
अब यह दफ़्तर पूरा लग रहा है।
चलो, अब पार्टी शुरू करें।
ख़ैर, मेरा नाम अर्विंग है, जैसा आप सब जानते हैं।
और मैं यहाँ तीन साल से काम कर रहा हूँ,
और मेरे बारे में कुछ यह है कि मैं लूमन के सभी नौ मूल सिद्धांत जानता हूँ।
शानदार। तुम्हें सबसे ज़्यादा कौन सा पसंद है?
सभी नौ।
पर आज, शायद मैं कहूँगा "आनंद।"
बढ़िया।
अह-ओह! आज कोई ट्रस्ट फ़ॉल नहीं, अर्व।
अच्छा।
हैलो, हेल्ली।
नहीं। नहीं।
हैलो, मैं हेल्ली हूँ।
मैं लूमन में हूँ क़रीब…
कुल दस घंटे से और…
माफ़ करना, मुझे अपने बारे में कुछ नहीं पता।
बेशक़ तुम्हें पता है, हेल्ली।
मुझे सच में नहीं पता।
शायद मैं कल घर गई होऊँगी,
पर मुझे नहीं पता कि घर कोई मकान है या कोई फ़्लैट है,
या मेरा कोई परिवार है…
मैं मानता हूँ कि मेरा आउटी एक नदी में नाव पर रहता है।
क्या मतलब, आउटीज़ क्या…
वे हमारा बाहरी स्वरूप हैं।
तुमने अपना आउटी कल वीडियो पर देखा था।
अच्छा। मुझे दरअसल उसे कुछ चीज़ें कहनी हैं। क्या मैं उसके लिए कुछ रिकॉर्ड कर सकती हूँ?
तो तुम्हें यहाँ पता चलेगा कि दोनों स्वरूपों के बीच बातचीत
बहुत कम करने दी जाती है।
तो क्या मैं उसके लिए कोई चिट्ठी लिख दूँ?
अच्छी बात यह है कि लिफ़्टों में "कोड डिटेक्टर" नामक कुछ लगा हुआ है।
तो वहाँ से संदेश नहीं भेजे जा सकते।
हाँ… वे लिखित अक्षरों के लिए मेटल डिटेक्टर की तरह हैं।
वह लूमन का अपना आविष्कार है।
यह सही है। हाँ।
ठीक है। अच्छा, तो अगर मैं ऐसा करूँ…
मुझे लगता है तुम यह खेल समझ नहीं रही हो, हेल्ली।
मुझे दोगी?
दोस्तों, यह हेल्ली है।
यह 30 वर्ष की है, इसे बादामों से एलर्जी है और इसके दाँत कमज़ोर हैं।
इसका कद लगभग 5 फ़ुट, 6 इंच है और यह तुम्हारे दफ़्तर में चौथी सबसे लंबी इन्सान है।
और इसके बाल कंधों तक लंबे हैं।
और इसे तुम लोगों के साथ यहाँ देख कर, मैं कहूँगा कि इसके पास यक़ीनन एक परिवार है।
वाह। इतना कुछ याद रखना मुश्किल है।
तो मैं बस कहूँगा कि मेरा नाम मार्क है।
मैं दो साल से लूमन के साथ हूँ और मुझे यह खेल बहुत ज़्यादा पसंद है।
अच्छी कोशिश थी, दोस्त, पर तुमने पिछली बार भी यही कहा था।
ठीक कह रहे हो।
ख़ैर, मैं…
मैंने आज सुबह नियमों का उल्लंघन किया।
मैं उन पुरानी समूह तस्वीरों की झाड़-पोंछ कर रहा था, वे जो पीटी के साथ थीं,
और उससे मुझे बस…
बहुत उदासी महसूस हुई।
और, शायद,
चिंता भी हुई कि मैं उसके जैसा एमडीआर नहीं चला पाऊँगा।
मैं इससे सहमत हूँ। मुझे भी ऐसी चिंताएँ होती हैं।
तो मैंने…
तो मैंने उन्हें कमरों से हटाकर अलमारी में रख दिया,
जो हमें करने की इजाज़त नहीं है।
मुझे यह याद है। मैंने आपत्ति जताई थी।
मुझे बताने के लिए धन्यवाद, मार्क।
मुझे दरअसल तुम्हारी हरकत प्यारी लगी।
हालाँकि, यह अजीब है कि तुम्हें ऐसा कुछ पीटी के लिए महसूस हुआ
और किसी और, जैसे कैरोल डी के लिए महसूस नहीं हुआ।
पर कैरोल डी के बारे में हमें पहले से पता था कि वह जा रही है।
मेरा मतलब, उसके आउटी ने धन्यवाद का संदेश फ़िल्माया था।
पीटी तो अचानक चला गया।
और मतलब, मुझे… मुझे नहीं पता
कि वह कोई नई नौकरी कर रहा है या शराब पी कर कहीं समुद्र-तट पर पड़ा है, या मर गया…
बस, बहुत हो गया।
शायद यह अच्छा समय है कि हम ख़ुद को याद दिलाएँ
कि मौत जैसी चीज़ें यहाँ से बाहर होती हैं।
यहाँ पर नहीं।
लूमन में ज़िंदगी इन सब चीज़ों से सुरक्षित है।
और मुझे लगता है इसके लिए तुम्हें कृतज्ञता दिखानी चाहिए।
मुझे यह भी लगता है कि पड़े-पड़े यह खरबूजा ज़्यादा मीठा नहीं हो रहा।
अरे, माफ़ करना मैंने तुम्हारा खेल खराब कर दिया।
मुझे लगा मैंने पहले ही खराब कर दिया था पर फिर, हाँ, तुमने इसे और बिगाड़ दिया।
तो तुम कैसे पता लगाओगे कि पीटी ठीक है या नहीं?
मुझे लगता है मिलचिक ने साफ़ तौर पर बता दिया था।
तुमने अपने सबसे अच्छे दोस्त के बारे में पूछना छोड़ दिया
क्योंकि हमारी आया ने तुम्हें रुक जाने को कहा?
पता है क्या, मिलचिक एक अच्छा आदमी है।
जब वह कुछ कहता है, तो हमें उसकी बात सुननी चाहिए।
- मुझे फ़र्क नहीं पड़ता। - क्योंकि वह हमेशा इतना अच्छा नहीं होता।
अच्छा, रिफ़ाइनरों!
चलो खरबूजा पेट में फूलने से पहले नई समूह तस्वीर खींच लें।
आख़िरकार।
अच्छा। बड़ी-बड़ी मुस्कराहटें देना। याद रखो, तुम इन्हें हर रोज़ देखोगे।
कहो "कृतज्ञता।"
कृतज्ञता।
कहो "आनंद।"
आनंद।
हेल्ली? तुम क्या कर रही हो?
मेरे विचार में मैं अब यहाँ काम नहीं करूँगी। माफ़ करना।
क्या मतलब है तुम्हारा?
मैं यह नौकरी छोड़ती हूँ।
मुझे वह काम नहीं करना जहाँ फ़ाइलें छाँटनी पड़ें
या जहाँ कभी सूरज ना दिखे या जहाँ दोस्त गायब हो जाते हों।
- मुझे यह सब कुछ नहीं चाहिए। - हमने तुम्हें बताया था, कोड डिटेक्टर लगे हुए हैं।
तुम्हें यह ख़ुद पता है? तुमने कोशिश करके देखा है? क्योंकि सच कहूँ तो, यह मनगढ़ंत कहानी लगती है।
हेल्ली!
कृपया, तुम्हें नहीं पता…
हे भगवान। बंद हो जाओ।
उफ़। श्री ग्रेनर?
बाहर आओ।
यह क्या है तुम्हारे पास?
शायद बेहतर होगा तुम मेरे साथ आओ।
श्री ग्रेनर।
हैलो। तो आपने मेरी मनमौजी प्रशिक्षार्थी को ढूँढ लिया है।
आपकी मदद के लिए आभारी हूँ, सर, हमेशा की तरह।
यह चिट्ठी।
तो, मैं थोड़ा शर्मिंदा हूँ, पर मैं पहली बार प्रशिक्षण दे रहा हूँ,
और मैं हेल्ली को चोरी से डेटा ले जाने के नियमों के बारे में बताना भूल गया होऊँगा।
माफ़ करना। यह हेल्ली है।
हेल्ली, श्री ग्रेनर।
हाँ।
हाँ, तो अगर हेल्ली ने कोड डिटेक्टर्स को ट्रिप कर दिया है,
तो वह मेरी ग़लती है और मैं उसके लिए माफ़ी माँगता हूँ, सर।
दिल से।
बहुत बड़े डिपार्टमेंट अध्यक्ष बन गए हो, मार्क एस.?
वह…
तो तुम्हारा कसूर सही, फिर। चलो चलें।
ब्रेक रूम
मार्क।
तो तुम आया हो?
दाई हूँ, दरअसल।
और तुमने कितने प्रसव, पता नहीं, देखे हैं?
तीन सौ से ऊपर?
यह ज़्यादातर मॉन्टाना में था।
- वाह। यह कितना मस्त है। - हाँ।
यह कितनी बड़ी संख्या है।
हाँ। हमें हर दिन दो मिलते हैं।
निर्भर करता है, वैसे।
तो, इसका मतलब, हफ़्ते के दस हो गए?
जैसे, पाँच दिन काम वाले हफ़्ते में या…
- हाँ, लगभग इतने ही। - हाँ। ठीक है।
- क्या तुम अपनी बहन के लिए मेरी जाँच कर रहे हो? - नहीं। ओह, नहीं। तुम बढ़िया लग रही हो।
- हाँ, मैं मज़ाक कर रही हूँ। - जानता हूँ।
धन्यवाद।
तो, लूमन?
- हाँ। - जैसे यह आधा शहर।
और मेरा आधा हिस्सा। वह एक मज़ाक था।
यह मज़ाकिया था।
हाँ। मैं पुरालेख विभाग में हूँ, एक तरह का निगमित इतिहासकार।
बहुत सारी संवेदनशील सामग्री होती है, इसलिए यह…
तो तुम्हें नहीं पता…
तुम किसके साथ काम करते हो, या तुम क्या करते हो, या… या कुछ भी?
हाँ, यही मंशा है।
- अगर तुम कोई चिट्ठी अंदर ले जाओ? - चिट्ठियाँ अंदर नहीं ले जा सकते।
तो…
- हो सकता है लूमन में तुम्हारी कोई गर्लफ़्रेंड हो… - धन्यवाद।
…और तुम्हें पता भी न हो।
और अगर तुम्हें यहाँ बाहर कोई मिला, तो तुम्हें वहाँ अंदर पता ही नहीं होगा।
जैसे कि, तुम्हारी शादी हो सकती है और बच्चे भी,
और अपनी पूरी ज़िंदगी, हर रोज़ आठ घंटे के लिए तुम भूल जाओगे
कि तुम्हारे बच्चे भी हैं।
इससे तुम्हारा दिमाग़ खराब नहीं होता?
मुझे लगता है कुछ लोगों को, चाहिए ही यही होता है।
तो, एक स्थानीय व्यक्ति होने के नाते, यह तुम्हें मुनासिब तापमान लगता है?
ख़ैर, तकनीकी तौर पर, मैं गैन्स से हूँ।
और तुम बड़ा बोल रही हो।
क्या मिनेसोटा भी अपनी झीलों के कारण बहुत ठंडा नहीं है?
हाँ। मिनेसोटा बहुत ठंडा था
जब एक बार मैं मॉन्टाना के अपने घर से वहाँ गई थी।
तो वे अलग-अलग जगहें हैं।
अँ-हँ।
तो क्या तुम लूमन के घरों में रहते हो?
तुम तो ऐसे कह रही हो जैसे वे कोई डॉर्म वगैरह हैं।
- नहीं, मेरा मतलब था कि कोई… - मैं बेयर्ड क्रीक में रहता हूँ।
और हाँ, जिस कंपनी में मैं नौकरी करता हूँ, उन्होंने उनमें रियायत दी हुई है।
माफ़ कीजिए, क्या आपके पास बच्चों के दिमाग़ी स्वास्थ्य के लिए एक पल होगा?
और काम की जगह पर वैध विभाजन के लिए?
- अच्छा है। डब्ल्यूएमसी घूम कर काम कर रही है। - कौन?
ज़्यादातर विभाजित कर्मचारी पूरी ज़िंदगी सूरज नहीं देख पाते।
"होल माइंड कलेक्टिव।" वे शानदार हैं।
माफ़ कीजिए, क्या आपके पास बच्चों के दिमाग़ी स्वास्थ्य के लिए एक पल होगा?
हम ऐसे ही ठीक हैं।
आप लोगों के पास बच्चों के दिमाग़ी स्वास्थ्य के लिए एक पल होगा?
- बिल्कुल है। - बढ़िया!
हम लोगों की राय जानने की कोशिश कर रहे हैं
ताकि लूमन जैसी बड़ी-बड़ी कंपनियों को हमारे राज्य में ज़बरदस्ती
वैध विभाजन थोपने से रोका जा सके।
वे अब यह ज़बरदस्ती कर रहे हैं?
उसके लिए ही प्रचार कर रहे हैं। और जेम ईगन बच्चों का विभाजन करने की कोशिश…
अच्छा, उन आत्म-हानि पहुँचाने वालों का क्या जो यह अपनी मर्ज़ी से करते हैं?
मैंने सुना है कुछ लोग तो इतने भ्रमित हैं
कि उन्हें पता भी नहीं कि वे शिकार हुए हैं।
मैंने यह भी सुना है कि अगर तुम्हें विभाजित किया जाता है,
तुम दो अलग-अलग नरक में जाते हो। क्या यह सच है?
अरे यार, अगर तुम्हें बेगार से फ़ायदा उठाना है, तो वह…
- अरे यार। बेगार? - …तो वह तुम्हारी मर्ज़ी है।
क्या सच में?
- सुनो! - हाँ।
- बेगार? ठीक है। - सच में।
तो लोग बस ऐसे ही, ख़ुद को कैद कर सकते हैं?
क्या तुम अभी कैद में हो?
नहीं, सच में, क्योंकि तुम्हारे अतीत के स्वरूप ने तुम्हें यहाँ भेजने का निर्णय लिया
ताकि तुम लोगों को तंग करो।
विभाजन पराधीनता है, मूर्ख।
यह अच्छी भाषा है एक…
क्या… क्या उम्र होगी तुम्हारी? 12 साल?
क्या तुम 12 साल के हो? अभी तक हाई स्कूल भी पहुँचे हो या नहीं?
ठीक है। आ जाओ।
मिसेज़ सेल्विग।
समझौते के लिए उपहार।
क्या हमारे बीच झगड़ा चल रहा है?
मैं उन बेकार कचरे के डिब्बों के बारे में सोचती रहती हूँ।
ख़ैर, इसकी कोई ज़रूरत नहीं थी, पर आपकी मेहरबानी के लिए धन्यवाद।
अरे, आप अंदर क्यों नहीं आ जातीं? मेरे पास दूध है।
- अरे, धन्यवाद! - हाँ।
मैं आजकल कैमोमाइल इस्तेमाल करके देख रही हूँ, तो अगर तुम्हें उबकाई आ गई तो बुरा नहीं मानूँगी।
मुझे यक़ीन है नहीं आएगी।
अभी भी उस तीसरे बल्ब के ख़ुद ठीक होने का इंतज़ार कर रहे हो?
ओह, हाँ। उसे बदलना भूल ही जाता हूँ।
वाह, तुमसे अच्छी ख़ुशबू आ रही है। क्या किसी डेट पर थे?
एक तरह से। मेरी बहन ने अपनी दाई या शायद आया, जो भी कह लो, उसके साथ मेरी मुलाकात तय करवाई थी।
कुछ महसूस नहीं हुआ।
अच्छा, चलो देखें। मैं…
वाह।
यह… ये बहुत बढ़िया हैं।
मेरे स्वर्गीय पति एक बढ़ई थे,
और उनकी मृत्यु से पहले,
उन्होंने कहा था कि वह मरणोपरांत हमारे रहने के लिए एक घर बनाना शुरू कर देंगे।
और पीछे की ओर मेहमानों के लिए एक कमरा होगा,
अगर कहीं वहाँ पहुँचने से पहले मुझे कोई और आदमी मिल गया।
यह… कितनी प्यारी बात है।
हाँ। उन्होंने ब्लूप्रिंट भी बनाए थे, जो मैं अपने पर्स में रखती हूँ।
चलो, दुकान में आ जाना, ठीक है?
मैं तुम्हें मगवर्ट की एक गोली दे दूँगी जिससे तुम्हें बहुत गहरी नींद आएगी।
मैं आने की कोशिश करूँगा।
शुभ रात्रि, मिसेज़ सेल्विग।
जेम्मास क्राफ़्ट्स
हिम्मत देखो, मेरी नई पार्टनर एक महिला है।
मुझे बस लगता है तुम्हें यह थोड़ा पहले बताना चाहिए था।
बेहतर होगा तुम निगरानी कर रहे हो और… कुछ खाने-पीने नहीं निकले।
विभाजन का अंत करो!
विभाजन कर्मचारी से नैतिक स्व-संचालन का अधिकार छीन लेता है।
सेठ मिलचिक, लूमन इंडस्ट्रीज़।
श्री मिलचिक, मार्क स्काउट बोल रहा हूँ।
मैं एक विभाजित कर्मी हूँ। कर्मचारी नंबर 4502।
मिस्टर स्काउट, बहुत ख़ुशी हुई। मैं आपकी क्या मदद कर सकता हूँ?
दरअसल मैं जब आज उठा तो मेरी तबियत ठीक नहीं थी।
माफ़ी चाहता हूँ मैं अब इस समय फ़ोन कर रहा हूँ।
अरे, नहीं। बता सकते हैं कितना गंभीर है?
ज़्यादा बड़ी बात नहीं है, थोड़ा पेट खराब है।
कल तक आ जाना चाहिए।
ख़ैर, मुझे अफ़सोस है।
मुझे पता है तुम्हारे इनी को दिन खो देने का अफ़सोस होगा।
तुम ठीक हो जाओ। ठीक है, मिस्टर स्काउट?
- मार्क कहाँ है? - मुझे भी तुम्हारी याद आई।
अब उसे सबसे पहले आना चाहिए। तुम्हें क्या लगता है, कहीं ऐसा तो नहीं…
शायद वह बीमार होगा। वे उसे और पीटी, दोनों को एक ही हफ़्ते में नहीं निकालेंगे।
आशा तो यही है।
तिमाही समय-सीमा आने वाली है
और डिपार्टमेंट का अध्यक्ष बनने की मेरी कोई इच्छा नहीं है।
वाह। बड़ा आत्मविश्वास है, उस आदमी के लिए जिसे एक बार काम पर सो जाने के लिए सज़ा मिली थी।
माफ़ करना। यह…
इसमें मैं कुछ नहीं कर सकता अगर मुझे तुमसे पहले काम पर रखा गया।
यह कभी ख़त्म नहीं होता, हँ?
अंतहीन मेहनत है।
मार्क कहाँ है?
बीमार होगा या नौकरी से निकाला गया होगा। शायद बीमार होगा।
उन्होंने मेरी चिट्ठी के लिए तो उसे नौकरी से नहीं निकाल दिया होगा ना?
नहीं। ऐसा नहीं हो सकता। उसने कल ब्रेक रूम में अपनी सज़ा भुगत ली थी।
उसने कहा वह बीमार है।
आवाज़ से बीमार लग रहा था?
पता नहीं। उसने कहा पेट खराब है।
अजीब समय पर हुआ है यह।
499 हाफ़ लूप रोड।
रबर ज़्यादातर सजावट के लिए हैं, चूँकि हमारे पास पेंसिलें नहीं हैं।
फ़िंगर ट्रैप मज़ेदार है, बशर्ते तुम उसे सुरक्षित तरीके से इस्तेमाल करो।
पर ज़्यादा महत्व उसका है जो वे दर्शाते हैं, कि तुम कितनी फ़ाइल पूरी कर पाए।
- पर हम हमेशा फ़ाइलें ख़त्म क्यों नहीं करते? - क्योंकि वे कुछ ही समय तक रहती हैं।
औसतन, फ़ाइलों के गायब हो जाने से पहले हम पाँच में से एक फ़ाइल ख़त्म कर पाते हैं।
जो उससे बेहतर है जो मार्क की फ़्रैशमैन के तौर पर अनायास सफलता से पहले था।
फ़्रैशमैन के तौर पर अनायास सफलता क्या है?
नहीं!
अर्व?
मुझे… मुझे माफ़ करना।
अर्विंग?
जितना समय तुमने ऊँघने में बिताया, हम उसके पैसे तुम्हारे आउटी के वेतन में से काट लेंगे।
तुम्हारे लिए ज़्यादा मुश्किल होगा, अर्विंग, मेरा और मिस कोबेल का भरोसा वापस जीतना।
मुझे माफ़ कर दीजिए, सर। मुझे बहुत अफ़सोस है।
ख़ैर, कोई तुम्हें ब्रेक रूम में डालने को तरस नहीं रहा है।
हम मिस केसी के साथ स्वास्थ्य जाँच करेंगे और फिर सोचेंगे क्या करना है, ठीक है?
धन्यवाद, श्री मिलचिक।
स्वास्थ्य
अपनी नसों को कमज़ोर मत होने दो। किएर ईगन
अपने क्रोध पर काबू पाओ। किएर ईगन
अभी तक कुछ डरावना नहीं है।
हे भगवान! चार आ गया!
मस्ती मत करो।
मैंने तुम्हें कहा था, जब दिखेगा तो तुम्हें समझ आ जाएगा। थोड़ा धैर्य रखो।
ये नंबर आख़िर हैं क्या?
क्या हमें पता भी है हम किस चीज़ की सफ़ाई कर रहे हैं?
मेरा अनुमान?
समुद्र की।
समुद्र की?
हाँ। सोचो ज़रा।
अच्छा, अगर वहाँ ऊपर हमारे आउटी अपने दिमाग़ों का विभाजन कर रहे हैं,
तो स्थिति काफ़ी खराब हो गई होगी।
अकाल, प्लेग, वगैरह।
तो हताश मानवता क्या करेगी?
समुद्र में लोगों को बसाएगी?
समुद्र में लोगों को बसाएगी।
पर पहले, उन्हें समुद्र में प्रोब भेजकर सफ़ाई करवानी होगी,
सभी ख़तरनाक ईल आदि हटवाने पड़ेंगे क्योंकि हम उनके साथ नहीं रह सकते।
तो हम प्रोब नीचे भेजते हैं, वे हमें कोड किया हुआ डेटा भेजते हैं,
हम अंदाज़ा लगाते हैं क्या ईल हैं, और फिर हम प्रोब्स को बताते हैं क्या उड़ाना है।
यही सबसे लोकप्रिय अनुमान है?
ना, अर्व का ख़्याल है हम फ़िल्मों में से गालियाँ हटा रहे हैं।
पर वह है क्या? मतलब, हम वहाँ… वहाँ वास्तव में किस चीज़ पर काम कर रहे हैं?
मुझे नहीं पता।
मुझे लगा था बिना विभाजन के चीज़ें ज़्यादा समझ आएँगी पर…
वे हमें बाकी विभागों से अलग करके रखते हैं।
हमें तो यह भी नहीं पता वहाँ पर कितने लोग हैं।
पर मेरा वापस एकीकरण हुए अब दो हफ़्ते हो गए हैं।
मैंने उस सारी जगह का नक़्शा तैयार किया है।
जब मैं गया था तो मूल प्रति तुम्हारे लिए छिपा गया था।
ब्रेक रूम
तुम ठीक हो?
माफ़ करना।
पुनः एकीकरण की बीमारी।
इसके बारे में कभी सुना नहीं।
क्योंकि मैं पहला गधा हूँ जिसे यह हुई है।
साथ ही, एकदम ठंडे ग्रीनहाउस में रहने से समस्या बढ़ जाती है पर मैं घर नहीं जा सकता।
अच्छा, तो वहाँ नीचे ऐसा क्या होता है जो इतना बुरा है?
वहाँ एक कमरा है…
हमें वहाँ भेजा जाता है जब हम कोई ग़लत काम करते हैं।
यह क्या है?
मुझे लगता है तुम्हें कोई अफ़सोस नहीं है।
कृपया। मुझे सच में है। मुझे बहुत अफ़सोस है।
कृपया बयान फिर से पढ़ो।
मैंने इस दुनिया का जो नुकसान किया है, उसके लिए मुझे माफ़ कर दीजिए।
मेरी हरकतों का केवल मैं ही पश्चाताप कर सकता हूँ, और उनका कलंक केवल मेरे अंदर ही जीवित रहेगा।
मैं पकड़े जाने के लिए आभारी हूँ,
मेरे पतन को झुर्रीदार हाथों वालों द्वारा बीच में रोका गया।
मैं केवल अफ़सोस ही कर सकता हूँ और मैं वही कर रहा हूँ।
मुझे डर है तुम यह दिल से नहीं कह रहे। फिर से कहो, कृपया।
मैंने इस दुनिया को जो नुकसान किया है, उसके लिए मुझे माफ़ कर दीजिए।
मेरी हरकतों का केवल मैं ही पश्चाताप कर सकता हूँ।
यह है क्या?
यह ब्रेक रूम है।
मुझे… मुझे माफ़ करना।
नहीं, मुझे माफ़ कर दीजिए, सर।
मुझे लगा बाहर कोई नहीं होगा।
मैं अपना सेशन लगा कर आया हूँ।
मैं बस अंदर जा रहा था। इंतज़ार करते हुए बस पेंटिंग को सराह रहा था।
यह पेंटिंग काफ़ी सालों तक चिरत्व खंड में टँगी हुई थी।
जानता हूँ। जब इसे वहाँ से उतारा गया, तो मेरा तो दिल ही टूट गया था।
यहाँ पर यह बेहतर है। शांत माहौल बनाती है।
मेरा नाम अर्विंग है। मैक्रोडेटा रिफ़ाइनमेंट से।
क्या तुम किसी डिपार्टमेंट के अध्यक्ष हो?
वह, ऑपटिक्स और डिज़ाइन।
दो लोगों का डिपार्टमेंट है, तो मुश्किल से।
तो यह तुम्हारा काम है?
हम इनको पेंट नहीं करते। पर इन्हें टाँगते ज़रूर हैं।
मुझे अच्छा लगा जब पिछली तिमाही में टीम-निर्माण वाले स्थल में तुमने ऐम्ब्रोस साइकिल बनाया था।
मैंने ऐसा पहले कभी नहीं देखा था।
ख़ैर, किसी परिष्कृत व्यक्ति से बहुत कम मुलाकात होती है।
ज़्यादातर लोग ओ एंड डी के बारे में केवल तभी सोचते हैं जब नए हैंडबुक थैले आते हैं।
ख़ैर, मुझे वे भी पसंद हैं।
अच्छा?
अगले महीने नए आ रहे हैं।
मेरे विचार में अब तक का सबसे अच्छा डिज़ाइन है।
अरे, वाह! तो फिर तब तक मैं केवल उन्हीं के बारे में सोचता रहूँगा।
अर्विंग?
ठीक है, अर्विंग।
मैं तुम्हें तुम्हारे आउटी के बारे में कुछ चीज़ें बताना चाहूँगी।
अर्विंग बी - स्वास्थ्य केंद्र मरीज़ के आउटी के बारे में तथ्य
क्योंकि तुम्हारा आउटी एक आदर्श व्यक्ति है, ये तथ्य काफ़ी सुखद होने चाहिए।
अपने शरीर को ढीला छोड़ो और खुले मन से इन तथ्यों को सुनो।
हर एक का बराबर मज़ा लेने की कोशिश करना।
इस कमरे के बाहर तुम किसी को इन तथ्यों के बारे में नहीं बता सकते।
पर अभी के लिए, तुम इनका भरपूर मज़ा ले सकते हो।
तुम्हारा आउटी उदार है।
तुम्हारे आउटी को संगीत का शौक़ है और उसके पास कई रिकॉर्ड हैं।
तुम्हारा आउटी बच्चों, बूढ़ों और विक्षिप्त लोगों का दोस्त है।
तुम्हारा आउटी शक्तिशाली है और उसने एक भारी चीज़ उठाने में किसी की मदद की थी।
तुम्हारा आउटी कई डांस के कार्यक्रमों में जाता है और वहाँ अन्य आने वाले लोगों में लोकप्रिय है।
तुम्हारे आउटी को फ़िल्में पसंद हैं और उन्हें चलाने के लिए उसके पास एक मशीन है।
तुम्हारा आउटी शानदार है और वह एक सुडौल और उत्तम तैराक है।
माफ़ करना।
कृपया हर तथ्य का बराबर मज़ा लेने की कोशिश कीजिए,
और किसी एक को दूसरों से ऊपर प्राथमिकता नहीं दीजिए।
इससे आपके 10 अंक कटते हैं। अब आपके पास 90 अंक बचे हैं।
- अंक? - कृपया चुप रहिए।
आपके आउटी ने दो हफ़्ते पहले एक गेम जीती थी।
आपका आउटी पानी की कीमत जानता है।
एक बार एक ट्रॉफ़ी के साथ आपके आउटी की तस्वीर एक समाचारपत्र में छपी थी।
आपके आउटी को गुँडों, बदमाशों से कोई डर नहीं लगता।
आपके आउटी को रेडार की आवाज़ पसंद है।
आपका आउटी चूमने और प्यार करने में कुशल है।
मुझे अफ़सोस है।
कृपया किसी एक तथ्य पर प्रतिक्रिया मत दीजिए।
इससे आपके दस अंक कटते हैं।
- मैं तो बस… - कृपया और कुछ मत बोलिए,
नहीं तो बचे हुए अंक कट जाएँगे और स्वास्थ्य सेशन समाप्त हो जाएगा।
पाबंदी दो टोकन प्रति व्यक्ति प्रतिदिन
अच्छा।
सोयाबीन - किशमिश मूँगफली - टॉफ़ियाँ
ब्लूबेरी - जिनसेंग सूरजमुखी के बीज - पेपरमिंट
किशमिश
- क्या वे केवल लिफ़्टों में हैं? - क्या?
कोड डिटेक्टर्स। या सीढ़ियों में भी हैं?
हे भगवान। सीढ़ियों में भी। क्यों?
अगर इस्तीफ़े कोई स्वीकार ही नहीं करता,
तो तुम्हें कैसे पता कि वे पहुँचाए जा भी रहे हैं?
तुम्हें चोरी से संदेश भेजने का विचार त्यागना होगा।
अच्छा, पर स्कैनर कितने अच्छे हैं?
जैसे, अगर तुम वह चिट्ठियाँ अजीब तरीके से लिखो, जैसे वे रोबोट टेस्ट होते हैं?
- हैलो, बच्चों। डिनर में क्या बना है? - नहीं!
स्वास्थ्य सेशन कैसा था?
बढ़िया था। बहुत स्वास्थ्यकर था।
मैं ओ एंड डी डिपार्टमेंट के अध्यक्ष से मिला।
बर्ट? मैं उस आदमी से मिल चुका हूँ। वह कमीना है। तुमने उसे बताया तो नहीं ना हम कहाँ काम करते हैं?
बर्ट कमीना नहीं है। और नहीं बताया।
मैं इस डिपार्टमेंट की सुरक्षा के लिए पूछ रहा हूँ।
- मुझे तुम्हें बताने की ज़रूरत नहीं… - यह गप्प है।
और नाटक मत करो कि तुम्हें इस डिपार्टमेंट की परवाह है।
तुम बस अपनी वॉफ़ल पार्टी चाहते हो।
माफ़ करना। हमें ऐसी अतिरिक्त सुविधाएँ पसंद करनी होती हैं।
"और लूमन के संरक्षण में सब लोग प्रेरणादायक प्रलोभनों की प्रचुरता का आनंद लेंगे।"
मेरे सामने पुस्तिका के परिच्छेद को बिगाड़ कर मत बोलो, ठीक है?
- ऐसा मत करो। - अरे, दोस्तों?
लूमन ने हमारे साथ अच्छा बरताव किया है, और यह लापरवाही है कि…
दोस्तों!
वह।
हाँ।
यह… यह क्यों…
तुम ठीक हो। बस इस ख़राब डेटा को अलग कर दो जैसे मैंने तुम्हें दिखाया था।
क्या तुम्हें परिधि नज़र आ रही है?
और इसे डिब्बे में डाल दो।
बूम। साफ़ हो गया।
ठीक है, हेल्ली। शाबाश।
वे डरावने थे। वे नंबर डरावने थे।
यह रहा सोफ़ा। मैं तुम्हारे लिए स्लीपिंग बैग ढूँढ कर लाता हूँ।
और तुम्हारी इच्छा हो तो नहा सकते हो।
तुम कहना क्या चाह रहे हो?
यह करने के लिए धन्यवाद, मार्क।
वह, मैंने सोचा अगर मैंने तुम्हें ग्रीनहाउस में सोने दिया
तो मेरा काम वाला स्वरूप नाराज़ हो जाएगा।
बत्ती बाईं ओर है।
कैंपिंग
तुम ठीक हो अंदर?
हाँ! हाँ, मैं ठीक हूँ।
पीटी, तुम ठीक हो?
प्रेमभरी याद में केलब स्मिथ
उपशीर्षक अनुवादक: मृणाल अग्रवाल